EkBass/fiwiki-20250220-pages-articles huggingface dataset:
Mari Rantasila

Ritva Leena Mari Rantasila (s. 7. tammikuuta 1963 Pori) on suomalainen Jussi- palkittu näyttelijä, ohjaaja ja laulaja. == Ura == Rantasila opiskeli Teatteri­korkea­koulussa näyttelijän­työtä aikana, jolloin opettajana toimi Jouko Turkka. Hän valmistui 1987 teatteri­taiteen maisteriksi. Hän on näytellyt muun muassa televisio­sarjoissa Raid (2000) ja siihen perustuvassa elokuvassa (2003), jossa hän esitti nais­pääo­saa, ja Kotikatu (1995–2001, 2008–2009). Vuonna 2015 Rantasila näytteli Petri Kotwican elo­kuvassa Henkesi edestä. Laulajana Rantasila tuli tunnetuksi vuonna 1989 Se-yhtyeen Yarin säveltämällä kappaleella ”Auringossa”. Vuonna 2000 hän lauloi Raid- televisio­sarjan tunnus­kappaleen ”Vain rakkaus”. Rantasila palkittiin vuoden nais­solistin Emma-palkinnolla vuonna 2000. Rantasila on toiminut myös laulun­tekijänä Kaipuun kääntöpiiri -levyn tekemisestä lähtien, tosin Vain rakkaus -levyn kappaleista viisi on Rantasilan sanoittamia ja Kummallisia unia sisältää cover-versioita Hectorin tuotannosta. Lisäksi Markku Kanerva on säveltänyt suurimman osan Rantasilan kappaleista. Rantasila on ohjannut lyhyt­elo­kuvia ja kolme Risto Räppääjä -elo­kuvaa: Risto Räppääjä (2008) ja sen jatko-osat Risto Räppääjä ja polkupyörävaras (2010) sekä Risto Räppääjä ja viileä Venla (2012). Rantasila sai parhaan nais­sivu­osan Jussin elo­kuvasta Henkesi edestä vuonna 2016. == Yksityiselämä == Mari Rantasilan alku­peräinen nimi on Ritva Leena Rantasila. Etu­nimen Mari hän otti käyttöön 15-vuotiaana, ja viralliseksi nimekseen hän otti sen 1980-luvulla. Rantasilan veli, asianajaja Juha Rantasila on kilpailu-uransa lopettanut maa­joukkue­tason jääkiekkoilija. Mari Rantasila oli naimisissa näyttelijä Teijo Elorannan kanssa. Pari haki avio­eroa syys­kuussa 2017. Näyttelijä Tuulia Eloranta on pariskunnan tytär. == Diskografia == ;Studioalbumit * * * * * * * * * == Valikoitu filmografia == * Risto Räppääjä (2008) * Risto Räppääjä ja polkupyörävaras (2010) * Risto Räppääjä ja viileä Venla (2012) == Lähteet == == Aiheesta muualla == * * * * * Luokka:Elävät henkilöt Luokka:Vuonna 1963 syntyneet
Upinniemen varuskunta

Upinniemen varuskunta sijaitsee Kirkkonummella noin 11 kilometriä Kirkkonummen keskustaajaman eteläpuolella. Varuskunta on vahvuudeltaan Suomen suurimpiin kuuluvan joukko-osaston Rannikkoprikaatin ja sen edeltäjän Suomenlahden Meripuolustusalueen päätukikohta. Upinniemessä asuu jonkin verran myös siviilejä. Alue on ulkopuolisilta suljettua sotilasaluetta. == Historia == Varuskunta perustettiin 1956 puna-armeijan Porkkalan vuokra-alueelle rakentaman sotasataman ympärille nimellä Porkkalan varuskunta. Alue vaati runsaasti rakennustyötä, ja valtaosa rakennuksista joko purettiin tai peruskorjattiin vuosina 1957–60. Lisäksi rakennettiin useita uusia kasarmirakennuksia ja henkilökunnan majoitusrakennuksia. Sotilaskoti, elokuvasali ja uimahalli valmistuivat vuonna 1961. Osa varuskunnan rakennuskannasta on edelleen neuvostoliittolaisten rakentamia. ==Joukko- osastot ja -yksiköt== Rannikkoprikaatin joukkoyksiköistä Upinniemessä toimivat Suomenlinnan rannikkorykmentti, Porkkalan rannikkopataljoona ja Meritiedustelupataljoona. Lisäksi osa Rannikkolaivaston aluksista on sijoitettuna Upinniemeen. Upinniemessä koulutetaan vuosittain noin 1 800 varusmiestä. Alokaskoulutus annetaan merikomppaniassa, viestikomppaniassa, meritiedustelukomppaniassa ja huoltokomppaniassa. Peruskoulutuskauden jälkeen erikoiskoulutusta annetaan tulipatterissa, merikomppaniassa, viestikomppaniassa, meritiedustelukomppaniassa, rannikko-ohjuskomppaniassa, huoltokomppaniassa, sotilaspoliisikomppaniassa ja kuljetuskomppaniassa. Lisäksi Upinniemessä toimii taistelusukeltajia ja raivaajasukeltajia kouluttava Sukeltajakoulu. Vain pieni osa saapumiserästä suorittaa lyhyemmän kuuden kuukauden koulutuksen. Kuusi kuukautta Upinniemessä palvelevat muun muassa kirjurit, pioneerit, sotilaskeittäjät, jalkaväkimiehet, viestimiehet sekä täydennysmiehet. Yhdeksän kuukautta palvelevia ovat laivaston miehistöjoukot, sotilaspoliisit, merivalvojat, lääkintämiehet ja työkoneenkuljettajat. Vuoden palvelevat aliupseerit, reserviupseereiksi koulutettavat sekä sotilaskuljettajat. Yhdysvaltojen kanssa vuonna 2023 solmitun DCA-sopimuksen mukaan Yhdysvallat saavat tarvittaessa käyttöönsä Upinniemen laivastotukikohdan ja varuskunta-alueen Kirkkonummella mukaan lukien Russarön. ==Muita toimijoita== *terveysasema ja painekammiokeskus * varuskuntaravintola Ankkuri * sotilaskoti * Merikappeli ==Lähteet== Luokka:Suomen merivoimat Luokka:Suomen varuskunnat Luokka:Kirkkonummi
Noah Ngeny

Noah Ngeny (s. 2. marraskuuta 1978 Kabenas, Kenia) on kenialainen entinen maileri, 1 500 metrin juoksun olympiavoittaja ja MM-mitalisti. Noah Ngeny pääsi ensimmäistä kertaa kovatasoisessa Kenian maajoukkueessa kansainvälisiin edustustehtäviin vasta 1999 Sevillan MM-kisoissa, joissa hän eteni 1 500 metrillä loppukilpailuun ja sijoittui lopulta hopealle voiton mennessä Marokon Hicham el-Guerroujille. Vuosi Sevillan jälkeen, Sydneyn olympialaisissa, Ngeny ja el-Guerrouj kohtasivat jälleen. Marokkolainen Hicham el-Guerrouj, joka oli voittanut kaikki kilpailunsa sitten edellisten, 1996 Atlantan olympialaisten, oli ennakkosuosikki. 1 500 metrin loppukilpailussa Ngeny ja Hicham el-Guerrouj johtivat kilpailua viimeiselle kierrokselle tultaessa. Marokkolainen piti kärkipaikkaa ja Ngeny peesasi iskuetäisyydellä, kunnes 100 metriä ennen maalia aloitti kirin, ja lopulta 15 metriä ennen maalilinjaa ohitti el-Guerroujin ja saavutti olympiakultaa. 2001 sisäratojen MM-kisoissa Lissabonissa Ngeny sijoittui pronssille. Sittemmin hän joutui auto-onnettomuuteen jossa mursi lonkkansa, eikä enää palannut entiselle tasolleen. Marraskuussa 2006 Ngeny ilmoitti lopettavansa uransa auto-onnettomuudessa syntyneen lonkkavaivan vuoksi. Hän ei päässyt puolustamaan olympiavoittoaan 2004 Ateenassa karsiuduttuaan Kenian kovatasoisissa olympiakarsinnoissa. Vuonna 1999 Ngeny rikkoi lähes kaksi vuosikymmentä vanhan, Sebastian Coen nimissä olleen 1 000 metrin juoksun maailmanennätyksen ajalla 2.11,96, mikä on yhä voimassa. 7. heinäkuuta 1999 Lontoon Crystal Palacessa juostussa mailin juoksussa, jossa el-Guerrouj teki uuden maailmanennätyksen 3.43,13, juoksi myös Ngeny alle vanhan maailmanennätyksen aikaan 3.43,40, mikä on yhä maailmantilaston toiseksi paras aika. Noah Ngenyn veli Philipp Kibitok on myös keskimatkojen juoksija, joka vuonna 1996 taittoi 800 metriä aikaan 1.43,55. ==Aiheesta muualla== * Luokka:Kenialaiset keskimatkojen juoksijat Luokka:Kenialaiset olympiavoittajat Luokka:Vuonna 1978 syntyneet Luokka:Elävät henkilöt
Agnes Pihlava

Agnieszka "Agnes" Karolina Pihlava (alun perin Agnieszka Ćwiklińska; s. 19. maaliskuuta 1980 Leszno) on suomalais-puolalainen laulaja. Hän nousi julkisuuteen Suomen Idolsin toiselta tuotantokaudelta, jolla hän sijoittui neljänneksi. Pihlava tuli Suomeen vuonna 2003 ja muutti Hartolaan miehensä Markku Pihlavan kanssa. Agnes Pihlava osallistui Helsingin koelauluihin elokuussa 2005. Hänen tulkintansa Sonata Arctican kappaleesta "Tallulah" toi Pihlavalle 59 % äänistä kolmannessa semifinaalissa, ja hän eteni kilpailussa aina 4. joulukuuta 2005 järjestettyyn neljänteen finaaliin. Pihlavan versio Sonata Arctican ”Tallulahista” oli tammikuussa 2006 kolme viikkoa musiikkilataamo.fi:n myydyin kappale. Pihlava solmi levytyssopimuksen Sony BMG:n kanssa. Esikoisalbumi When the Night Falls julkaistiin 27. syyskuuta 2006. 1980-lukuista hard rockia sisältävälle levylle sävelsivät kappaleita mm. Lordi-yhtyeen Mr. Lordi ("Danger in Love"), Europen Joey Tempest ("Change") ja Sonata Arctican Tony Kakko ("Closed the Gates"). Levyn ensimmäinen single "I Thought We Were Lovers" tuli radiosoittoon elokuussa 2006 ja kauppoihin kuukautta myöhemmin. Kappaleen tekivät Pihlavalle Leveragen Tuomas Heikkinen ja Kimmo Blom, joka on tunnettu muun muassa Dyecrestistä ja Urban Talesta. == Diskografia == === Albumit === *Idols 2005 (2005) (kappaleet In the Shadows ja Tallulah) *When the Night Falls (2006 - #8) *Redemption (2009) === Singlet === *I Thought We Were Lovers (2006 - #2) *Danger In Love (2006) *Change (2007) *This Moment (2009) Lisäksi Agnes on laulanut Äideistä parhain -elokuvan soundtrackilla cover-kappaleen Mama I'm Coming Home. Agnesin Idols-finaaleissa esittämät kappaleet: *1. finaali: Europe: Carrie *2. finaali: Whitesnake: Here I Go Again *3. finaali: The Rasmus: In the Shadows ja Maija Vilkkumaa: Satumaa-tango *4. finaali: Cher: If I Could Turn Back Time ja Tina Charles: I Love to Love ==Aiheesta muualla== * Luokka:Puolalaiset poplaulajat Luokka:Suomalaiset poplaulajat Luokka:Suomen Idols Luokka:Vuonna 1980 syntyneet Luokka:Elävät henkilöt Luokka:Suomenpuolalaiset henkilöt
Benny Törnroos

Benny Törnroos (s. 16. kesäkuuta 1950 Helsinki) on suomenruotsalainen laulaja ja näyttelijä. Benny Törnroos on syntynyt Helsingissä. Lapsuuden kesät hän vietti Espoossa ja vuodesta 1986 kaupunki on ollut hänen kotinsa. Yksi tunnetuimmista Törnroosin esittämistä kappaleista on Muumilaakson tarinoita -animaatiosarjan tunnuskappale, jonka hän esittää sekä suomen- että ruotsinkielisessä versiossa. Alkutunnusmusiikkina on laulu Käy Muumilaaksoon ja lopputunnusmusiikkina kappale Hei Muumit. Molemmat kappaleet on säveltänyt ja sanoittanut (hollanniksi) Pierre Kartner. Ne on käännetty 56 eri kielelle ja levytetty 12 eri maassa Törnroosin äänen toimiessa esikuvana ulkomaisille versioille. Törnroos on esittänyt useita Muumi-aiheisia lauluja Benny Törnroos & Muumit -yhtyeensä kanssa. Muumilaulajaksi häntä pyydettiin suomenruotsalaisuuden perusteella – hän laulaa sujuvasti sekä suomeksi että ruotsiksi. Muumilauluja on laulettu jo lähes kaksikymmentä vuotta, eikä suosiolle näy loppua. Törnroos sai vuonna 1992 valmistuneesta muumilaululevystä kultalevyn vuonna 1993. Törnroos on työskennellyt vuodesta 1977 Yleisradiolle, jolle hän on tehnyt radio- ja televisio-ohjelmia ruotsiksi. Lastenlevyjen lisäksi hän on laulanut musiikkia aikuisille. Hän on laulusolistina Country Express -kantriyhtyeessä joka teki paluun konserttilavoille vuonna 2008. Country Express sai vuonna 1978 esiintyä legendaarisessa Grand Old Opry Nashvillessä. Bändiltä ilmestyi yhteensä viisi levyä. 1980-luvulta lähtien Törnroos on esiintynyt myös yhtyeissä Society Fox Orchestra ja Brushane Big Band. Viime vuosina konsertit yhdessä Lasse Mårtensonin ja yhteislaulut Calle Petterssonin kanssa ovat osa ohjelmistoa. ==Diskografia== * Meistä ja muista (1984) * Nu gäller det (1984) * Fixu vekotin (1986) (alkup. ruotsalainen versio - Den Makalösa Manicken "evighetsmaskin") * Hoppsan! (1991) * Lasten ikioma Muumi (1992) * Min egen Mumin (1992) * Huller om buller (1993) * Fixu vekotin / meistä ja muista (1997) * Benny's 21 bästa (2004) * Mysteriets port (2007) * Från ö till ö (2013) == Lähteet == ==Aiheesta muualla== * * * * Eva-Maria Monthén: Benny Törnroos & Muumiorkesteri – Käy Muumilaaksoon: Tv-animaation musiikin historia ja medianäkyvyys 1991–2011 Opinnäytetyö, Metropolia Ammattikorkeakoulu 2011. * www.bennytornroos.fi * www.facebook.com/benny.muumiorkesteri Luokka:Suomalaiset laulajat Luokka:Vuonna 1950 syntyneet Luokka:Elävät henkilöt
Anniina Karjalainen

Anniina Karjalainen (s. 1983) on suomalainen pop-laulaja. Hän oli Idols- kykyjenetsintäohjelman ensimmäisen tuotantokauden finalisti. Karjalainen on valmistunut Pop&Jazz; Konservatoriosta muusikoksi ja tällä hetkellä hän opiskelee Metropoliassa laulupedagogiksi. Hän opettaa laulua mm. Järvenpään Rock-koulussa. Karjalainen on solistina Party Proof -yhtyeessä, joka keikkailee aktiivisesti. Karjalainen on julkaissut kitararock-vaikutteisen albumin "Traces of Me" keväällä 2005. Kappaleiden tekijöinä olivat muun muassa Karjalainen itse (kolme raitaa oli kokonaan hänen käsialaansa), Juuso Rantasalo ja Mats Tärnfors. Albumilta julkaistiin kolme singleä, "Why (So Easily)", "Who's About to Cry Now" (josta tehtiin myös musiikkivideo) ja "Butterfly (In My Heart)". "Why (So Easily)" oli top 20 -singlelistalla neljä viikkoa yltäen parhaimmillaan sijalle 15, mutta albumi ei noussut listoille. Karjalainen on vuodesta 2013 ollut mukana Tomi Salesvuo East Funk Attack -kokoonpanossa laulajana, jonka single ”What Do You Need?” julkaistiin heinäkuussa 2014. Yhtyeen debyyttialbumi "EFA" julkaistiin syksyllä 2014. ==Diskografia== ===Albumit=== * Traces of Me (6. huhtikuuta 2005) ===Singlet=== * Why (So Easily) (2004) * Who's About to Cry Now (2005) * Butterfly (In My Heart) (promo) (2005) == Lähteet == ==Aiheesta muualla== * * Tomi Salesvuo East Funk Attack Luokka:Suomalaiset poplaulajat Luokka:Suomen Idols Luokka:Vuonna 1983 syntyneet Luokka:Elävät henkilöt
Tsa Tsa Tsaa

Tsa Tsa Tsaa on suomalainen vuosina 1993–1994 valmistunut sketsiviihdesarja. Sarjaa esitettiin MTV3-kanavalla. Näyttelijöinä toimivat Jukka Puotila ja Aake Kalliala, ohjaajana Jussi Parviainen ja tuottajana Spede Pasanen. Sarja perustui Jukka Puotilan julkisuuden henkilöistä tehtyihin imitaatioihin. Kesällä 1995 Parviainen, Puotila ja Kalliala tekivät 6-osaisen sketsisarjan Uimakoulu, joka oli sisällöltään samanlainen edeltäjänsä kanssa. ==Heikki Kahila -imitaatio== Sarjan kestohahmoksi vakiintui Puotilan esittämä Heikki Kahila -karikatyyri, joka kiteytyi sloganiin "Terve terve, tässä on todellakin Heikki!". Hokema ei ollut peräisin Kahilan omasta puheesta, vaan se oli Puotilan itse keksimä. Kahila itse on kertonut Jukka Annalan kirjassa Toopelivisio, että repliikki seuraa häntä "varmaan hautaan saakka". Sarjan ensiesityksen aikaan monet ihmiset halusivat Kahilan sanovan tuon lauseen. Jopa Kahilan silloisen kodin lähistöllä asuva nuoriso hoki sitä toisilleen. Vuonna 1994 valmistuneessa elokuvassa Vääpeli Körmy – taisteluni hän itse esittää hokeman kohtauksessa, jossa hän ampuu Aake Kallialan esittämää ruotsalaista sotilasta. ==Lähteet== Luokka:1990-luvun suomalaiset sketsisarjat Luokka:Spede Pasanen
End of an Era

End of an Era on Nightwishin Hartwall Areenalla Helsingissä 21. lokakuuta 2005 nauhoitettu ja 31. toukokuuta 2006 julkaistu livealbumi, joka on julkaistu CD:nä, DVD:nä ja Blu-raynä. Nightwishin ohella mukana oli myös John Two-Hawks, joka esitti oman laulunsa "Stone People", sekä yhtyeen kanssa kappaleen "Creek Mary's Blood". End of an Era oli yhtyeen viimeinen esiintyminen laulaja Tarja Turusen kanssa. End of an Era on myynyt platinaa Saksassa sekä Suomessa. DVD:stä tehtiin uudelleenjulkaisu vuonna 2018. == Konsertin kappaleluettelo == # # # # # # # # # # # # # # # # # # == Lähteet == == Aiheesta muualla == * Nightwish – Seireenin joutsenlaulu * Levyarvio Imperiumi.netissä * * Luokka:Vuoden 2006 konserttitallenteet Luokka:Nightwishin konserttitallenteet Luokka:Musiikki-DVD:t Luokka:Konserttielokuvat
Jaakko Oksanen

Jaakko Taneli Oksanen (s. 17. toukokuuta 1948 Längelmäki) on suomalainen kenraalimajuri evp. Hän työskentelee suomalaisessa konfliktinratkaisujärjestö Crisis Management Initiativessa (CMI). ==Henkilöhistoria == Oksanen syntyi autonkuljettaja Niilo Oksasen ja Terttu Heinon perheeseen. Hän avioitui 1974 terveydenhoitaja Riitta-Leena Suikin kanssa. Heillä on kolme lasta. Oksanen valmistui ylioppilaaksi vuonna 1969, Kadettikoulusta vuonna 1974 ja suoritti Sotakorkeakoulun vuonna 1985. Tämän jälkeen hän toimi lukuisissa eri sotilastehtävissä, joista merkittävimpänä komentajuudet Lapin, Helsingin ja Etelä-Suomen sotilaslääneissä. Hän kävi sotilasuransa aikana poikkeuksellisen usein ulkomaankomennuksilla YK:n operaatioissa. Oksanen aloitti Crisis Management Initiativessa työskentelyn jo sotilasuransa ohella. Elokuussa 2003 hän oli ensimmäistä kertaa mukana CMI:n operaatiossa, kun YK:n paikallinen päämaja pommitettiin Bagdadissa, Irakissa. Myöhemmin Oksanen oli keskeinen tekijä Acehin konfliktin rauhanneuvotteluissa ja toteutuman seurannassa Indonesiassa vuosina 2004-2012. Jäätyään eläkkeelle Puolustusvoimien palveluksesta Oksanen siirtyi Elisan turvallisuushankkeiden johtajaksi vuonna 2008. Sen työn ohella hän aloitti työn Ulkoministeriössä vuonna 2012, vastuualueenaan niin kutsutun salaviestijärjestelmän käyttöönotto. Oksasen ja Kalevi Halosen palkkauksista aloitettiin myöhemmin esitutkinta virkavelvollisuuden rikkomisesta, mutta syytteitä ei lopulta nostettu eikä Oksasta tai Halosta missään vaiheessa epäilty rikoksesta. ==Sotilasura== Oksasen sotilasuralla on ollut sekä kotimaisia että kansainvälisiä tehtäviä: * Opetusupseeri, Savon Prikaati, Mikkeli 1974–1979 * UNTSO:n sotilastarkkailija Lähi-idässä 1982–1983, esikuntapäällikkö 1995–1997 ja komentajuus kesällä 1995 * Tampereen sotilaspiirin toimistoupseeri 1985–1987 * Pääesikunnan toimistoesiupseeri 1987–1990, vanhempi osastoesiupseeri 1991–1995, apulaisosastopäällikkö 1997–1998 ja osastopäällikkö 1999–2002 * UNDOFin pataljoonaupseeri Golanilla 1990–1991 * Lapin sotilasläänin komentaja, Rovaniemi 2003–2005 * Acehin rauhansopimuksen valvontaoperaation apulaisjohtaja 2005–2006 * Helsingin sotilasläänin komentaja 2007–2008 * Etelä-Suomen sotilasläänin komentaja 2008 Kenraalimajuriksi Oksanen ylennettiin vuonna 2006. ==Lähteet== Luokka:Suomalaiset kenraalit Luokka:Vuonna 1948 syntyneet Luokka:Elävät henkilöt
Nokia 9000 Communicator

Nokia 9000 Communicator on Nokian ensimmäisen älypuhelinsukupolven ensimmäinen Communicator -mallisarjan julkaisu. Nokia 9000 Communicatoria seurasi paranneltu 9000i jota seurasi Nokia 9110 Communicator. == Historia == Kommunikaattorin kehitys alkoi vuonna 1993 huippusalaisena, vain kymmenen hengen kehitysprojektina, jota vetivät Reijo Paajanen sekä sovelluskehittäjäsuhteista vastannut Lauri Hirvonen. Taustalla oli yhteistyökumppanien näkemys siitä, mihin maailma oli menossa: sähköpostista oli tulossa tärkeä väline kannettavissa laitteissa ja tietokoneissa. Sparraajana ja kilpailijaverrokkina oli etenkin sen aikainen Psion 3 -kämmentietokone, jota pystyi käyttämään kahdella paristolla parhaimmillaan kuukauden. Verrokkeja olivat myös vuonna 1993 esitelty HP Omnibook ja nopeasti flopannut Applen Newton. ==Julkistus ja ominaisuudet== Puhelin julkaistiin 1996. Sen puhelinosa oli Nokia 2110:sta ja sen taskutietokoneosa perustui 25 MHz 80386-suorittimeen. Laite käytti PC-GEOS-käyttöliittymää. Alkuperäisen 9000-mallin ohjelmisto oli monella tapaa hyvin rajoitettu, ja siitä julkaistiin loppuvuodesta 1997 parannettu i-malli, jossa oli korjattu 9000-mallin ohjelmiston pahimpia puutteita. Parannuksiin kuuluivat muun muassa alikansiot, mahdollisuus pitää yhtä aikaa auki useampia saman napin takana olevia ohjelmia (esimerkiksi WWW-selain ja telnet-yhteysohjelma tai sähköposti ja selain), sekä soittoäänien vastaanottaminen ja lähettäminen tekstiviesteillä. Nokia ei kuitenkaan tarjonnut puhelimen omistajille mahdollisuutta päivittää puhelimen ohjelmistoa 9000-mallista 9000i-malliin, vaikka tämä olisi ollut teknisesti mahdollista. 9000:n PC-GEOS-käyttöliittymää ajetaan Datalight-yrityksen ROM-DOS-käyttöjärjestelmän päällä ja tälle on myös kehitetty komentorivi, joka käynnistetään yksinkertaisella Internetistä ladattavalla ohjelmalla. Kommunikaattorissa oli puhelin- ja tietokoneosa erotettu toisistaan niin, että data kulki osien välillä lattakaapelia pitkin. Taustalla olivat virransäästösyyt sekä sen aikaiset viestintäalan määräykset, jotka eivät tunteneet ajatusta, että puhelimeen voisi asentaa sovelluksia. ==Lähteet== ==Aiheesta muualla== *Nokia 9110/9000 ja DOS *Ensimmäinen älypuhelin Nokia Communicator 20 vuotta – ”Kuka tällaisia asioita viitsii käyttää?” 9000 Luokka:QWERTY-matkapuhelimet Luokka:Vuoden 1996 matkapuhelimet
Nokia 9110 Communicator

Nokia 9110 Communicator oli Nokian Communicator -sarjan toinen älypuhelinjulkaisu 9000 / 9000i version jälkeen. Siitä tehtiin myös päivitetty Nokia 9110i -versio. Nokia 9110 Communicatoria seurasi Nokia 9210 Communicator. Nokia 9110 oli huomattavasti edeltäjäänsä Nokia 9000 Communicatoria pienempi ja siinä oli myös selvästi pidemmät toiminta-ajat. Laitteistoltaan 9110 vastasi Nokia 6110 -puhelinta johon oli sisällytetty x86-prosessori. 9110:ssa oli myös näytön taustavalo, joka paransi laitteen käytettävyyttä. Kämmenmikropuolen x86 -prosessorina oli AMDn valmistama 33 MHz 486SX (Élan SC450), ja käyttöjärjestelmänä GEOS. 9110i-versio eroaa perusversiosta ainoastaan ohjelmiston lisäominaisuuksilla. 9110i -mallissa on mukana mm. WAP-toiminnot valmiiksi asennettuna MMC-muistikortille. Perusmalli ja i-malli olivat siis laitteistotasolla täysin sama laite. == Aiheesta muualla == *Nokia 9110/9000 ja DOS == Lähteet == 9110 Luokka:QWERTY- matkapuhelimet Luokka:Vuoden 1998 matkapuhelimet
Nokia 9300

Nokia 9300 älypuhelin on Nokian Communicator -sarjan neljännen sukupolven Nokia 9500 Communicator:n kevennetty versio. Se on isoveljeään pienikokoisempi ja siitä puuttuu kamera ja WLAN. Toiminnallisuudeltaan tuote on muilta osin identtinen 9500 Communicator:n kanssa. Nokia 9300:n prosessorina on RAE-6 TI OMAP 1510 ARM-925 (150 MHz).http://www.nokia-tuning.net/index.php?s=processor Nokia 9300:sta on sittemmin julkaitu myös 9300i -malli, johon on lisätty 802.11g standardin mukainen WLAN. ==Tekniset tiedot== * Käyttöjärjestelmä: Symbian OS 7.0s + Series 80 2nd Edition * 80 Mt sisäinen muisti + MMC korttipaikka * XHTML/HTML-selain * Java/Symbian-sovellukset * Tuetut tiedostot: Word/PowerPoint/Excel * GSM-taajuudet: 900/1800/1900 MHz * GPRS: luokka 10 * EDGE (EGPRS): luokka 10 * Bluetooth v1.1 * Infrapuna * Näyttö: TFT, 65 536 väriä, 640 × 200 pikseliä * Kansinäyttö: TFT, 65 536 väriä, 128 × 128 pikseliä * Videosoitin ja musiikkisoitin: MP3, AAC, WAV * HF-kaiutin * MMS, sähköposti, FAX * Puheaika 3,5–8 tuntia * Valmiusaika 130–190 tuntia ==Lähteet== == Aiheesta muualla == * Käyttöohjeet * Nokia 9300 - Tuki 9300 Luokka:Wi-Fi-laitteet Luokka:QWERTY-matkapuhelimet Luokka:Symbian-pohjaiset laitteet Luokka:Vuoden 2005 matkapuhelimet
Eddie Guerrero

Eduardo Gory ”Eddie” Guerrero Llanes ()Wrestler Profilers - Eddie Guerrero Onlineworldofwrestling.com. Viitattu 2.8.2011. oli meksikolais- yhdysvaltalainen showpainija, joka oli osa Guerreron painiperhettä. Hän paini Meksikossa ja Japanissa useissa isoissa painipromootioissa. Yhdysvalloissa hän paini ensin Extreme Championship Wrestlingissä (ECW), sitten World Championship Wrestlingissä (WCW) ja lopuksi World Wrestling Entertainmentissa (WWE). Guerrero voitti kaksikymmentäkolme mestaruutta uransa aikana, joihin kuuluu WWE:n isoin mestaruus WWE Championship. Guerrero nimettiin WWE:n Hall of Fameen vuonna 2006. Guerrero kuoli sydänkohtaukseen hotellihuoneessaan ja hänet löysi kuolleena hänen veljenpoikansa Chavo Guerrero. ==Lähteet== == Aiheesta muualla == *http://www.findagrave.com/cgi- bin/fg.cgi?page=gr&GRid;=12341545 Luokka:Yhdysvaltalaiset showpainijat Luokka:WWE Hall of Fame Luokka:Vuonna 1967 syntyneet Luokka:Vuonna 2005 kuolleet Luokka:Seulonnan keskeiset artikkelit
Arthémon Hatungimana

Arthémon Hatungimana (s. 21. tammikuuta 1974) on burundilainen keskimatkojen juoksija. Hänen paras saavutuksensa on hopeamitali 800 metrin juoksusta Göteborgin MM-kisoista 1995. ==Lähteet== * ==Viitteet== Luokka:Burundilaiset keskimatkojen juoksijat Luokka:Vuonna 1974 syntyneet Luokka:Elävät henkilöt
Nixon Kiprotich

Nixon Kiprotich (s. 4. joulukuuta 1962 Baringo, Kenia) on kenialainen kalenjin-heimoon kuuluva entinen keskimatkojen juoksija.Nixon Kiprotich Soulin olympialaisissa 1988 Nixon Kiprotich selviytyi 800 metrin juoksun loppukilpailuun, jossa lopulta sijoittui kahdeksanneksi. Vuonna 1989 hän voitti matkalla Afrikan mestaruuden ja seuraavana vuonna Kansainyhteisön kisoissa sijoittui toiseksi. Vuonna 1992 Kiprotich voitti lukuisia GP-kisojen juoksuja, mutta Barcelonan olympialaisissa jäi niukasti hopealle maanmiehensä William Tanuin voittaessa kultaa. IAAF:n GP-finaalissa samana syksynä hän kuitenkin voitti Tanuin. == Lähteet == Luokka:Kenialaiset keskimatkojen juoksijat Luokka:Kenialaiset olympiamitalistit Luokka:Vuonna 1962 syntyneet Luokka:Elävät henkilöt
Tromssantunturiunikko

Tromssantunturiunikko (Papaver radicatum subsp. laestadianum) on tunturiunikon alalaji, joka on saanut nimensä löytäjänsä Lars Levi Laestadiuksen mukaan. Hän nimesi kasvin löytöpaikan mukaan peltsanunikoksi (pältsavallmo), mutta myös nimeä "Laestadiuksen unikko" (Papaver laestadianum) on käytetty aiemmin. Nykyään sitä ei katsota enää omaksi lajikseen. Tromssantunturiunikkoa esiintyy Norjassa ja Ruotsissa kalkkipitoisilla liuskesoraikoilla ja lapinvuokkokankailla. Se on matalakasvuinen monivuotinen kasvi, joka jää alle 20 senttimetriä korkeaksi.Laestadiusvallmo == Lähteet == Luokka:Unikot Luokka:Uhanalaiset kasvit
Mörkö

Mörkö on pelottava satuolento, joka esiintyy lapsille kerrottavissa tarinoissa. Usein sen ajatellaan asustavan esimerkiksi sängyn alla tai kaapissa. Monissa tarinoissa mörkö on outo karvainen olento/olio. ==Mörkö eri kulttuureissa== *Isossa-Britanniassa, Kanadassa ja etenkin Yhdysvalloissa möröt tunnetaan nimellä "boogeyman" (nimestä on eri kirjoitusasuja). Boogeyman kuvataan usein suurena ihmismäisenä, känsäisenä peikkona, jolla on pitkät kynnet ja isot silmät. Skotlannissa näitä petollisia peikkoja on kutsuttu myös nimillä "bogle", "bogey" ja "boggart". Myös boogeyman-nimitys on todennäköisesti peräisin Skotlannista. Jotkut vanhemmat käyttävät mörköä (boogeyman) kasvatuskeinona. He uhkaavat mörön vievän lapsen, jos tämä ei ole kiltti ja tottele vanhempiaan (vrt. suomalainen perinne). Bogeyman on saanut myös poliittisen sivumerkityksen: sitä käytetään vakoojista ja muista yhteiskunnan vihollisista. *Venäjän Pakkasukon tarinaan kuuluu mörkö. *Suomalaisessa kansanperinteessä möröstä on joitakin mainintoja nimeltä jo 1800-luvulta. Möröillä on toisinaan peloteltu tuhmia lapsia olemaan kunnolla ja kiltisti, eivätkä ne olleet mytologisia olentoja, joihin olisi uskottu. Lapsia on peloteltu myös kouolla, näkillä, peikolla, tontulla ja monella muulla, joista osa on ollut joskus myyttisiäkin olentoja. ==Mörköjä kirjallisuudessa== *Muumi-tarinoissa Mörkö on hyytävä olento, joka jäädyttää kaiken mihin se koskee. Valo houkuttelee sitä suuresti. Mörkö ei ole pahaluonteinen, mutta se on yksinäinen pelottavuutensa ja tahattoman vaarallisuutensa vuoksi. Mörkö asuu Yksinäisillä vuorilla. *Marjatta Pokela on säveltänyt ja sanoittanut Mörköooppera-nimisen suositun musiikkiteoksen, jossa esiintyy ystävällinen mörkö. Teoksesta tunnetaan varsinkin laulu "Mörkö se lähti piiriin". *Hämähäkkimies-sarjassa esiintyy Mörkö-niminen superroisto. * Harry Potter -tarinoissa mörkö on olio, joka muuttuu aina näkijänsä pahimman pelon hahmoon ja torjutaan "Naurretavus" -loitsulla. Kukaan ei tiedä miltä mörkö näyttää yksin ollessaan. ==Katso myös== * Boogeyman (elokuva) Luokka:Taruolennot Luokka:Seulonnan keskeiset artikkelit
Lauri Vilkko

Lauri Tapani Vilkko (13. elokuuta 1925 Rautjärvi – 13. lokakuuta 2017 Tuusula)Kuolinilmoitus, Helsingin Sanomat 19.11.2017, s. C 14 oli suomalainen nykyaikainen viisiottelija ja olympiamitalisti. Vilkko oli ammatiltaan upseeri ja jäi eläkkeelle everstinä Topografikunnan päällikön tehtävistä vuonna 1985. Hänelle myönnettiin Pro Urheilu -tunnustus vuonna 2012.K-U: Helsingin vuoden 1952 olympiamitalisti kuoli – puolusti Suomea Kannaksella ==Saavutuksia== * Olympiapronssia Helsingissä 1952 (nykyaikainen viisiottelu, joukkuekilpailu, henkilökohtaisessa kilpailussa 7.) * Olympialaisissa Lontoossa 1948 neljäs henkilökohtaisessa kilpailussa (joukkuekilpailua ei ollut, jos siitä olisi kilpailtu Suomi olisi voittanut kultaa) * henkilökohtaisessa kilpailussa MM- hopeaa 1949 ja 1951 sekä pronssia 1950, joukkuekilpailussa kolme hopeaa 1949–1951 * SM-kilpailuissa kultaa 1951 ja 1952, hopeaa 1949 ja neljäs tila 1950 * Puolustusvoimain mestaruuskilpailuissa kultaa 1948 ja pronssia 1947 * Vuoden viisiottelija Suomessa 1948–1951 ja 1953 ==Lähteet== ==Aiheesta muualla== * Luokka:Suomalaiset nykyaikaiset viisiottelijat Luokka:Suomalaiset olympiamitalistit Luokka:Suomalaiset everstit Luokka:Vuonna 1925 syntyneet Luokka:Vuonna 2017 kuolleet
Olavi Rokka

Olavi Antero "Olli" Rokka (9. elokuuta 1925 Viipuri – 21. joulukuuta 2011 Hyvinkää) oli suomalainen varatuomari, nykyaikaisen viisiottelun olympiamitalisti ja miekkailija. Hän voitti pronssia nykyaikaisen viisiottelun joukkuekilpailussa Helsingin kesäolympialaisissa 1952. == Elämä ja urheilu-ura == Viipurissa 9. elokuuta 1925 syntynyt Rokka sijoittui nykyaikaisessa viisiottelussa Helsingin kesäolympialaisissa 1952 yksilökilpailun 13:nneksi. Joukkuekilpailussa Rokka, Olavi Mannonen ja Lauri Vilkko voittivat olympiapronssia. Mitali oli Suomelle lajin ensimmäinen olympiatasolla. Vuonna 1954 Rokka sijoittui MM-kilpailuissa yksilökilpailun 14:nneksi. Joukkuekilpailussa Suomi oli neljäs. Suomen-mestaruuskilpailuissa Rokka saavutti kolme pronssimitalia vuosina 1952, 1953 ja 1957. Miekkailussa Rokka edusti Suomea vuoden 1957 MM-kilpailuissa. Hän saavutti kalvalla SM-hopeaa vuosina 1952 ja 1955. Ennen eläkkeelle jäämistään Rokka toimi vuosina 1970–1990 Tuusulan kihlakunnan (nykyään Hyvinkään maistraatti) henkikirjoittajana. Hän asui Hyvinkäällä ja oli naimisissa Maire Wirén-Rokan kanssa. Rokka oli aktiivinen veteraani-, rotary- ja muussa yhdistystoiminnassa. Hän menehtyi 86-vuotiaana Hyvinkäällä 21. joulukuuta 2011.http://www.iltalehti.fi/urheilu/2011122114988563_ur.shtml == Saavutukset == === Nykyaikainen viisiottelu === * Olympiapronssia joukkuekilpailussa Helsingissä 1952, henkilökohtaisen kilpailun 13:s * MM-kisoissa joukkuekilpailussa neljäs Budapestissa 1954, henkilökohtaisen kilpailun 14:s * SM-pronssia 1952, 1953 ja 1957 (lisäksi viides 1951, kuudes 1954, kahdeksas 1955 ja neljäs 1956) === Miekkailu === * MM-kisoissa 1957 kolmastoista (kalpa) * PM-kisoissa 1955 viides (kalpa) * SM-hopeaa 1952 ja 1955 (kalpa) == Lähteet == * Olavi Rokka Biography and Olympic Results Olympics at Sports- Reference.com === Viitteet === Luokka:Suomalaiset nykyaikaiset viisiottelijat Luokka:Suomalaiset olympiamitalistit Luokka:Suomalaiset miekkailijat Luokka:Suomalaiset juristit Luokka:Vuonna 1925 syntyneet Luokka:Vuonna 2011 kuolleet
Kirjarovio

thumb|Natsit polttamassa kirjoja Berliinissä vuonna 1933. Kirjarovio on seremoniallinen tapahtuma, jossa hävitetään julkisesti polttamalla kirjoja tai muuta painettua materiaalia. Rovion polttamista perustellaan yleensä moraalisin, poliittisin tai uskonnollisin syin. Kirjarovioita esiintyy usein poliittisten vallanvaihtojen yhteydessä. Toiminnan tarkoituksena voi olla uusien vallanpitäjien pyrkimys päästä eroon omalta kannaltaan haitallisista aatteista tai pyrkimys niin sanottuun historian uudelleenkirjoittamiseen. Saksalainen kirjailija Heinrich Heine kirjoitti vuonna 1821: ”Missä poltetaan kirjoja, poltetaan lopulta myös ihmisiä” (näytelmästä Almansor). Pahaenteinen lausahdus mainitaan yleensä viitattaessa natsien Berliinin Opernplatzilla (nyk. Bebelplatz) toukokuussa 1933 toteuttamiin kirjarovioihin.Rydell, s. 15–16 Suomen historiassa kirjarovioita on järjestetty ainakin vuonna 1829, jolloin Jaakko Juteinin kirja Anteckningar af Tankar uti Varianta Ämnen poltettiin Viipurissa kirjaroviolla. Kyseistä kirjaa pidettiin vääräoppisena, ja takavarikoimisen jälkeen se poltettiin oikeuden päätöksellä. 1950-luvulla Agnar Myklen romaani Laulu punaisesta rubiinista aiheutti Suomessa oikeudenkäynnin, jonka seurauksena ”epäsiveellisen” kirjan 5 000 kappaleen suomenkielinen painos poltettiin vuonna 1959 Naantalin höyryvoimalaitoksessa. Kustantaja oli kuitenkin kätkenyt kirjasta 800 kappaleen erän, jonka Sotainvalidien Veljesliitto viranomaisten tietämättä myi postimyyntinä toimintansa rahoittamiseksi. Iranin uskonnollinen johtaja ajatollah Khomeini langetti intialais-brittiläiselle kirjailijalle Salman Rushdielle helmikuussa 1989 fatwan, jolla hän käytännössä tuomitsi Rushdien kuolemaan. Khomeini katsoi Rushdien loukanneen islamia romaanillaan Saatanalliset säkeet. Tämän seurauksena muslimit polttivat Rushdien kirjoja julkisesti eri puolilla maailmaa.Mitä Missä Milloin, Kansalaisen vuosikirja 1990, s. 52–53. Helsinki: Otava, 1989. == Katso myös == * Ikonoklasmi == Lähteet == * Anders Rydell, Kirjavarkaat, suom. Pekka Marjamäki, Gummerus 2017 ISBN 978-951-24-0362-2 ===Viitteet=== Luokka:Kirjallisuushistoria Luokka:Sananvapaus Luokka:Sensuuri Luokka:Tuli
Elohopeamillimetri

Elohopeamillimetri eli millimetri elohopeapatsasta (tunnus mmHg) on vanha paineen yksikkö. Se vastaa yhden millimetrin korkuisen elohopeapatsaan painetta maan pinnalla. SI-yksikköinä yksi elohopeamillimetri vastaa noin 133,322 (tarkemmin: \tfrac{101325}{760}) pascalia. Elohopeamillimetriä käytetään nykyäänkin verenpaineen ja muiden kehon nesteiden mittauksissa, mikä on Suomessa asetuksellakin nimenomaisesti hyväksytty. Ennen sitä käytettiin yleisesti myös ilmanpaineen yksikkönä. Meteorologiassa se on kuitenkin korvattu SI-järjestelmän mukaisesti hehtopascalilla (hPa) eli millibaarilla (mbar). Normaali ilmanpaine maan pinnalla on noin 760 mmHg eli 1 013 hPa. Elohopeamillimetri on lähes sama kuin torri, mutta niillä on toisistaan poikkeavat määritelmät. Elohopeamillimetrin määritys perustuu maailman säätieteilijöiden järjestön määritelmään, joka kuuluu: "paine joka aiheutuu täsmälleen yhden millimetrin korkuisen nestepilarin alapäässä nesteen tiheyden ollessa täsmälleen 13,595 1 g/cm³ paikassa, jossa painovoiman aiheuttama kiihtyvyys on täsmälleen 980,665 cm/s²"Glossary of Oceanography, Climatology and the Related Geosciences with References; Steven K. Baum, Texas Center for Climate Studies, Texas A&M; University, 1996 == Lähteet == Luokka:Paineyksiköt
Djabir Saïd-Guerni

Aissa Djabir Saïd-Guerni (; s. 29. maaliskuuta 1977 Alger, Algeria) on algerialainen keskimatkojen juoksija. Hän on maailman- ja Afrikan mestari, erityisesti keskittynyt 800 metrille. Djabir Saïd-Guerni voitti 800 metrin MM- pronssia 1999 Sevillasta sekä olympiapronssia Sydneyn kisoista vuodelta 2000. Vuonna 2001 hänelle tehtiin akillesjänneleikkaus, mutta jo seuraavana vuonna hän voitti Afrikan mestaruuden. Saïd-Guernin saavutti 2003 Pariisin kisoissa uransa saavutuksen, 800 metrin maailmanmestaruuden. Mestaruusjuoksussa ratkaisut jäivät loppusuoran kirikamppailuun, ja lopulta algerialainen voitti kultaa vain sekunnin sadasosien erolla Venäjän Juri Borzakovskiin ja Brasilian Osmar Barbosa Dos Santosiin. Kilpailut käytiin Saïd-Guernin kotimaisemissa, sillä Saint-Denisin esikaupungissa sijaitsevalle Stade de Francelle on hänen kotoaan vain kolmen kilometrin matka. 2004 Ateenan olympialaisissa hän sijoittui seitsemänneksi ja 2005 Helsingin MM-kisoissa viidenneksi. Toukokuussa 2007 Said-Guerni ilmoitti lopettavansa uransa. == Lähteet == == Aiheesta muualla == * Luokka:Algerialaiset keskimatkojen juoksijat Luokka:Algerialaiset olympiamitalistit Luokka:Vuonna 1977 syntyneet Luokka:Elävät henkilöt
Veikko Karvonen

Veikko Leo Karvonen (5. tammikuuta 1926 Sakkola – 1. elokuuta 2007 Turku) oli suomalainen kestävyysjuoksija ja olympiamitalisti. Hän on Suomen kaikkien aikojen menestyneimpiä maratoonareita ja yksi maailman parhaista maratonjuoksijoista 1950-luvulla. Karvonen juoksi urallaan kaikkiaan 35 maratonia, joista voitti 15. Opetusministeriö myönsi Karvoselle Pro Urheilu -tunnustuspalkinnon vuonna 2002. == Saavutuksia == * olympiapronssia Melbourne 1956 (maraton) * viides tila Helsingin olympialaisissa 1952 (aika 2.26.41,8) * EM-kultaa Bern 1954 (aika 2.24.51) * EM-hopeaa Bryssel 1950 (aika 2.32.45,0) * kuudes EM-kisoissa Tukholmassa 1958 (aika 2.22.45) * Bostonin maratonin voitto 19. huhtikuuta 1954 (aika 2.20.39, toinen vuosina 1953 ja 1957) * Fukuokan maratonin voitto 11. joulukuuta 1955 (aika 2.23.16) * Pohjoismaiden mestari 1951, 1953 ja 1955 * 3. lokakuuta 1954 Turun Riennon syysmaratonilla aika 2.26.41 ==Tunnustuksia== * Suomen Vuoden urheilija 1951 * Pro Urheilu 2002 ==Lähteet== * * Veikko Karvonen Biography and Olympic Results Olympics at Sports-Reference.com * Kuolinuutinen hs.fi ===Viitteet=== == Aiheesta muualla == Luokka:Suomalaiset kestävyysjuoksijat Luokka:Suomalaiset olympiamitalistit Luokka:Vuonna 1926 syntyneet Luokka:Vuonna 2007 kuolleet
Timaios

Timaios ( tai , ) voi viitata seuraaviin: * Timaios Krotonlainen, pythagoralainen filosofi * Timaios Kyzikoslainen (300-luku eaa.), platonilainen filosofi, Platonin oppilas * Timaios Lokroilainen (400-luku eaa.), pythagoralainen filosofi * Timaios Matemaatikko, matemaatikko * Timaios Paroslainen, pythagoralainen filosofi * Timaios Sofisti (200-luku?), sofisti * Timaios Tauromenionlainen (n. 352/350–256 eaa.), historioitsija * Timaios, Platonin dialogi, joka on saanut nimensä Timaios Lokroilaisesta
Upinniemi

Upinniemi voi tarkoittaa * Upinniemen varuskuntaa Kirkkonummella * Upinniemi, kylä Kirkkonummella * Upinniemi, niemi Kirkkonummella * Upinniemi, niemi Oulujärven Jormuanlahdessa Kajaanissa
André Bucher

André Bucher (s. 19. lokakuuta 1976 Neudorf, Sveitsi) on entinen sveitsiläinen 800 metrin juoksija, maailmanmestari ja kaksinkertainen EM-hopeamitalisti. 1998 EM-kisoissa Budapestissa Bucher sijoittui 800 metrillä hopealle ajalla 1.45,05. 2000 Sydneyn olympialaisissa hän oli viides. Seuraavana vuonna hän sijoittui Lissabonin MM-hallikisoissa kolmanneksi ja Edmontonin MM-kisoissa voitti kultamitalin ajalla 1.43,70. Hän oli jakamassa Kultaisen liigan rahapottia voitettuaan liigan kaikki 800 metrin kilpailut. Kauden 2001 aikana hän voitti 14 juoksemastaan 800 metrin kilpailusta 12. Vuonna 2002 hän voitti Wienin EM-hallikisoissa hopeaa ja Münchenin EM-kisoissa myös hopeaa. Pariisin MM-kisoissa 2003 hän ei selviytynyt finaaliin kuten ei ollut selviytynyt Ateenassa 1997 eikä Sevillassa 1999. Bucher on 185 senttimetriä pitkä ja painoi kilpaurallaan 75 kilogrammaa. Bucher ilmoitti toukokuussa 2007 lopettavansa uransa. Hän oli uransa viimeiset vuodet kärsinyt kantapäävammasta. ==Henkilökohtaiset ennätykset== * 400 m: 46,32 (2000) * 600 m: 1.14,72 (1999) * 800 m: 1.42,55 (2001) * 1000 m: 2.15,63 (2001) * 1500 m: 3.38,44 (1996) ; Sisäradat * 800 m: 1.44,93 (2002) == Lähteet == * * Luokka:Sveitsiläiset keskimatkojen juoksijat Luokka:Vuonna 1976 syntyneet Luokka:Elävät henkilöt
Moses Mosop

Moses Cheruiyot Mosop (s. 7. heinäkuuta 1985 Marakwet, Kenia) on kenialainen kalenjin-heimoon kuuluva kestävyysjuoksija. Mosopin saavutti pronssia 10 000 metriltä Helsingin MM-kisoista 2005, joissa hän juoksi ennätyksensä 27.08,96. Mosop aloitti kansainvälisen kilpauransa vuonna 2002, jolloin hän oli maastojuoksun MM-kisoissa nuorten sarjan kymmenes. Seuraavana vuonna hän oli nuorten maastojuoksun MM-kisoissa seitsemäs ja IAAF:n yleisurheilufinaalissa 5 000 metrin juoksussa yhdeksäs. Ateenan olympialaisissa 2004 Mosop juoksi 10 000 metrin loppukilpailussa seitsemänneksi. Vuonna 2005 hän saavutti MM- pronssin lisäksi maastojuoksun MM-kisoissa kahdeksannentoista tilan pitkällä matkalla. Vuoden 2007 maastojuoksun MM-kisoissa Mombasassa hän sijoittui toiseksi henkilökohtaisessa kilpailussa ja joukkuekilpailussa voitti kultaa. Ammanissa 2009 hän oli henkilökohtaisella matkalla 11:s ja joukkuekilpailussa voitti kultaa. Mosop juoksi ensimmäisen maratoninsa Bostonissa 18. huhtikuuta 2011. Hän sijoittui voimakkaassa myötätuulessa juostussa kisassa toiseksi ajalla 2.03.06, neljä sekuntia Geoffrey Mutaille hävinneenä. Mutain ja Mosopin ajat alittivat Haile Gebrselassien maailmanennätyksen 2.03.59, mutta Bostonin maratonin alamäkivoittoinen reitti ei ole maailmanennätyskelpoinen. 3\. kesäkuuta 2011 Mosop juoksi Eugenessa maailmanennätykset 25 000 metrin (1.12.25,4) ja 30 000 metrin (1.26.47,4) ratajuoksuissa. Molemmat maailmanennätykset olivat japanilaisen Toshihiko Sekon nimissä vuodelta 1981. Lokakuussa 2011 hän voitti Chicagon maratonin reittiennätysajalla 2.05.37. Huhtikuussa 2012 hän sijoittui Rotterdamin maratonilla kolmanneksi ajalla 2.05.03. ==Henkilökohtaiset ennätykset== *3 000 m: 7.36,88, Lausanne, 11. heinäkuuta 2006 *5 000 m: 12.54,46, Pariisi, 8. heinäkuuta 2006 *10 000 m: 26.49,55, Hengelo 26. toukokuuta 2007 *10 km katujuoksu: 28.04, Nijmegen, 21. marraskuuta 2004 *15 km katujuoksu: 42.25, Nijmegen, 21. marraskuuta 2004 *Puolimaraton: 59.20, Milano, 21. maaliskuuta 2010 *25 000 m: 1.12.25,4, Eugene, 3. kesäkuuta 2011 *30 000 m: 1.26.47,4, Eugene, 3. kesäkuuta 2011 *Maraton: 2.03.06, Boston, 18. huhtikuuta 2011 == Lähteet == ==Aiheesta muualla== * Luokka:Kenialaiset kestävyysjuoksijat Luokka:Kenialaiset maastojuoksijat Luokka:Vuonna 1985 syntyneet Luokka:Elävät henkilöt
Harmaarousku

Harmaarousku (Lactarius vietus) on Suomessa hyvin yleisenä tavattava koivua suosiva rouskulaji. Sen lakki on 3–8 senttimetriä leveä ja harmaanruskea. Jalka on 3–8 senttimetriä pitkä ja hieman lakkia vaaleampi. Malto on haurasta ja kellanvalkoista. Maitiaisneste on valkoista ja kuivuessa harmaantuvaa. Sienen maku on polttava. Se on kiehauttamisen jälkeen käyttökelpoinen ruokasieni. Harmaarouskua tavataan kangasmetsissä, korvissa ja tunturikoivikoissa koivun seurassa. Kasvuaika on elokuusta syyskuuhun. Laji on luokiteltu Suomessa elinvoimaiseksi. Maailmanlaajuisesti sitä esiintyy yleisesti Euroopassa, Länsi-Aasiassa ja Pohjois-Amerikassa. Harmaarouskun kanssa samannäköisiä lajeja ovat esimerkiksi haaparousku, suklaarousku, korpirousku, kangaspalsamirousku ja viitapalsamirousku. == Lähteet == == Aiheesta muualla == *Luontoportti: Harmaarousku (Lactarius vietus) *Laji.fi: harmaarousku (Lactarius vietus) Luokka:Rouskut Luokka:Suomalaiset ruokasienet
Rautatiekalusto

Rautatiekalustolla tarkoitetaan kaikkia vetureita, junanvaunuja ja muuta rautatiekiskoilla liikkuvaa kalustoa, ei kuitenkaan esimerkiksi resiinaa, raitiovaunua tai metrojunia. Rautatiekalusto jaotellaan käyttötarkoituksensa mukaan seuraavasti: * Vetokalusto **Junien vetoon tarkoitetut veturit **Vaihtotöihin tarkoitetut veturit **Pienveturit * Kiinteät junayksiköt **Pendolino **Allegro **Sm1-, Sm2-, Sm4- ja Sm5-lähiliikennejunat * Ratatyökoneet **Ratakuorma-autot työjunien vetoon **Työkoneet **Erityyppiset erikoistyökoneet * Vaunukalusto ** Henkilövaunut ** Tavaravaunut ***Yleistavaravaunut ***Yhden tavaran kuljetukseen tarkoitetut vaunut ** Erikoiskuljetusvaunut ** Ratatyössä tarvittava vaunukalusto * Museokalusto ** Veturit ** Vaunut ** Junayksiköt ==Katso myös== *Kalustosarjatunnus == Aiheesta muualla == *
Eerik Haakoninpoika

Eerik Haakoninpoika eli Eerik Jaarli oli Haakon Jaarlin poika. Hän hallitsi osaa Norjasta veljensä Sven Haakoninpojan kanssa vuosina 1000–1015. Eerik oli Tanskan kuninkaan Sven Kaksiparran vasalli, ja hän lähti Svenin mukaan sotaretkelle Englantiin vuonna 1012. Eerikin palatessa takaisin Norjaan 1015 oli Pyhä Olavi kuitenkin jo noussut kuninkaaksi. Eerik tuki Knuut Suurta kun tämä valloitti takaisin isänsä Sven Haaraparran valtakuntaa Englannissa. Knut jakoi alueet neljään jaarlikuntaan, ja Eerikistä tuli Northumbrian jaarli vuonna 1016 tai 1017. == Lähteet == Luokka:Norjan kuninkaat Luokka:900-luvulla syntyneet Luokka:1000-luvulla kuolleet Luokka:Norjan jaarlit
Sven Haakoninpoika

Sven Haakoninpoika oli Haakon Jaarlin poika. Hän hallitsi osaa Norjasta veljensä Eerik Haakoninpojan kanssa vuosina 1000–1015. Hän hävisi Nesjarin taistelun Venäjällä Pyhälle Olaville vuonna 1016, pakeni, eikä häntä sen jälkeen nähty. Haakon jaarlilla oli lukuisia lapsia. Sven oli yksi kolmesta, jotka syntyivät avioliitosta Tora Skagesdatterin kanssa, ja hän poeri jaarlin arvonimen. Hän jäi kuitenkin jostain syystä avioliiton ulkopuolella syntyneen vanhemman veljensä Eerikin varjoon. == Lähteet == Luokka:Norjan kuninkaat Luokka:900-luvulla syntyneet Luokka:Vuonna 1015 kuolleet Luokka:Norjan jaarlit
Isovoirousku

Isovoirousku (Lactarius scrobiculatus) on rouskuihin kuuluva syötävä sieni. ==Koko ja ulkonäkö== Isovoirouskun vanhemmiten jopa 20 senttiä leveä lakki on aluksi kupera, myöhemmin matalasti suppilomainen. Lakin pohjaväri on keltainen ja siinä erottuu myös usein tummempia renkaita. Lakin nukkaiset reunat kiertyvät vanhemmiten alaspäin. Kuivana lakin pinta voi olla kiiltävä, mutta kostuessaan se muuttuu limaiseksi ja tahmeaksi. Sienen jalka ja heltat ovat väriltään kellertävät. Lyhyen ja tukevan jalan pinnalla on kuoppamaisia laikkuja. Malto on raakana polttavan kirpeää. Maitiaisneste on aluksi väriltään valkoista, mutta joutuessaan ilman kanssa tekemisiin se muuttuu rikinkeltaiseksi. ===Samankaltaiset lajit=== Isovoirouskun kaltaisia voirouskuja ovat myös korpivoirousku (L. tuomikoskii), vihervoirousku (L. olivinus) ja villavoirousku (L. leonis), jotka kelpaavat myös samoin syötäväksi. ==Kasvuaika ja -paikka== Suomessa koivurouskua tavataan harvinaisena elokuusta lokakuuhun, Etelä-Suomesta Lappiin. Se kasvaa kosteissa kuusimetsissä ja puronvarsinotkoissa kalkkialustalla. ==Käyttö ravinnoksi== Isovoirousku on ryöpättävä ennen käyttöä. Se voidaan käyttää esimerkiksi paistettuna tai suolasienenä. == Lähteet == == Aiheesta muualla == *Luontonetti: Isovoirousku (Lactarius scrobiculatus) Luokka:Rouskut Luokka:Suomalaiset ruokasienet
Félix Sánchez

Félix Sánchez (s. 30. elokuuta 1977 New York) on yhdysvaltalaissyntyinen, mutta Dominikaanista tasavaltaa edustava 400 metrin aitajuoksija, kaksinkertainen olympiavoittaja ja kaksinkertainen maailmanmestari. Sánchez oli voittamaton 400 metrin aidoissa vuosina 2001–2004. Hänen 43 kilpailua kestänyt voittoputkensa sisälsi muun muassa kaksi MM-finaalia sekä olympiafinaalin. Vuonna 2002 hän voitti Kultaisessa liigassa lajinsa kaikki kilpailut ja pääsi näin osalliseksi kultapottiin. Voittoputkensa ajan Sánchez käytti ranteessaan Sydneyn olympiakisoista ostamaansa välkkyvää muistoesinettä muistuttamassa häntä olympiakisojen epäonnistumisesta. Voitettuaan olympiakultaa Ateenassa, Sánchez lahjoitti muistoesineen hyväntekeväisyyshuutokauppaan. Ensimmäisessä kilpailussaan ilman rannekorua Sánchez loukkasi jalkansa ja joutui keskeyttämään, mikä tiesi myös voittoputken katkeamista. Vuonna 2005 Sánchez kärsi vammoista eikä enää ollut entisaikojensa vireessä. Hän kuitenkin eteni Helsingin MM-kisoissa loppukilpailuun saakka, mutta joutui jättämään kilvan kesken juoksun. Osakan MM-kisoissa 2007 Sánchez juoksi hopealle. Berliinin MM-kisoissa 2009 hän oli kahdeksas ja Daegussa 2011 neljäs. Hän sai hopeaa Keski-Amerikan ja Karibian mestaruuskilpailuissa 2009 ja 2011. Pan-Amerikan kisoissa 2011 hän sai pronssia. Vuonna 2012 Sánchez juoksi yllätysvoittoon Lontoon olympialaisissa saavuttaen toisen olympiakultansa. Moskovan MM-kilpailuissa 2013 hän oli viides. ==Henkilökohtaiset ennätykset== ===Ulkoradat=== * 100 metrin juoksu: 10,45 (2005) * 200 metrin juoksu: 20,87 (2001) * 400 metrin juoksu: 44,90 (2001) * 800 metrin juoksu: 1.48,99 (2012) * 400 metrin aitajuoksu: 47,25 (2003) ===Sisäradat=== * 400 metrin juoksu: 46,68 (2001) * 400 metrin aitajuoksu: 48,78 (2012) == Lähteet == * * ===Viitteet=== Luokka:Dominikaanilaiset olympiavoittajat Luokka:Dominikaanilaiset 400 metrin aitajuoksijat Luokka:Vuonna 1977 syntyneet Luokka:Elävät henkilöt
Tammenherkkutatti

Tammenherkkutatti (Boletus reticulatus) on erinomainen ruoka- ja kauppasieni. Sen lakki on väriltään kellanruskea tai harmaanruskea, ja malto on valkoista ja kovaa. Sientä tavataan pääasiassa tammi- ja pyökkimetsissä syksyllä. Suomessa sitä tavataan lounaisrannikolla nimensä mukaisesti tammen seuralaisena. Monissa kielissä sen nimi on kesäherkkutatti, mikä viittaa hiukan "tavallista" herkkutattia aikaisempaan satokauteen. Sieni on melko harvinainen.Parhaimmat ruokasienet ja sieniherkut s. 67 Suomen ympäristökeskuksen mukaan tammenherkkutatti on "yleisehkö etelärannikolla", tosin populaatio saattaa koostua kahdesta eri lajista. == Lähteet == Luokka:Kauppasienet Luokka:Kivitatit Luokka:Suomalaiset ruokasienet Luokka:Suomalaiset kauppasienet
Äikätatti

Äikätatti (Chalciporus piperatus, myös Suillus piperatus) on Boletaceae- heimoon kuuluva ruoaksi kelpaamaton sieni. == Koko ja ulkonäkö == Äikätatin puolipallomainen lakki on väriltään ruskeankeltainen ja 3–6 cm leveä. Sen pinta on märkänä tahmea. Pillikerros on väriltään punertavan ruskea ja pillit ovat suhteellisen suuria ja kulmikkaita. Saman värinen jalka on ohut ja se suippenee juurestaan. Jalan tyveltä lähtee usein kirkkaan keltaisia rihmastoja. === Samankaltaiset lajit === Äikätatin saattaa sekoittaa nummitattiin, (Suillus bovinus). Nummitatti on kuitenkin suurempi, eikä sen maku ole polttavan karvas. == Kasvuaika ja -paikka == Sitä tavataan yleisenä lehti- ja havumetsissä keskikesästä syksyyn. == Käyttö ravinnoksi == Äikätatti on myrkytön, mutta sen maku on niin karvas, ettei sitä juuri käytetä ravinnoksi. Mausteena sitä voidaan kuitenkin käyttää pippurin tavoin. == Lähteet == == Aiheesta muualla == * Luontoportti: Äikätatti Chalciporus piperatus * Chalciporus piperatus, äikätatti @ Natural Fungi in Finland Kuvia. * Hattis harrastaa (blogi): Äikätatti, (Chalciporus piperatus) värjäyksessä Luokka:Boletaceae